पैसे किसी के, डाकघर ने दे दिए किसी और को, आराेपी काबू
अपनेकारनामों के लिए मशहूर डाकघर बठिंडा ने एक और कारनामा कर दिया, जिसके तहत उन्होंने खाताधारक के खाते से 50 हजार रुपए निकाल कर किसी ओर व्यक्ति को दे दिए। पैसे निकालने के लिए भाई-बहन अगले दिन दोबारा पहुंचे तो पकड़े गए। मामले में डाक विभाग की ओर से कहीं गड़बड़ी तो नहीं हुई इसकी जांच की जा रही है।
जानकारी अनुसार -जिला कचहरी के नजदीक स्थित प्रमुख डाकघर में खोले गए बचत खातों का प्रबंध कुछ विशेष एजेंट देखते हैं और इनकी पासबुक भी इन एजेंटों के पास ही रहती है। कुछ दिन पहले घर जाते समय एक एजेंट के बैग से कुछ पासबुकें गिर गई, जिसे एक अन्य खाताधारक तरसेम सिंह वासी राएके कलां ने उठा लिया और अगले दिन दोबारा डाकघर पहुंचा और किसी अन्य मुलाजिम से पूछताछ करके हरजीत सिंह भागू रोड बठिंडा की पासबुक दिखाकर उसके खाते से 50 हजार रुपए निकाल लिए और उसे बताया कि खाते में 20 हजार रुपए अन्य भी पड़े हैं। मंगलवार को हरजीत सिंह डाकघर पहुंचा तो उसे पता चला कि उसके खाते से 50 हजार रुपए निकाल लिए गए।
डाकघर के अधिकारी इसपर कुछ बताने के लिए तैयार नहीं हुए तो उसने इसकी शिकायत कचहरी पुलिस चौकी को दी। अभी मामला बीच में ही था कि तरसेम सिंह फिर डाकघर पहुंचा और दोबारा पैसे निकालने की कोशिश की तो हरजीत सिंह ने उसे पकड़ लिया। तरसेम के साथ एक महिला भी थी। इस संबंधी डाकघर के पोस्टमास्टर से बात करनी चाही तो उन्होंने फोन उठाने का कष्ट नहीं किया।
जांच कर रहें हैं-परमिंदर सिंह
वहीडाकघर के अधिकारी परमिंद्र सिंह ने कहा कि वह मामले की जांच करेंगे। वही बठिंडा पुलिस के एसपी बलराज सिंह सिद्धू ने कहा कि मामला उनके ध्यान में नहीं है, लेकिन शिकायत पुलिस के पास पहुंची तो जांच के बाद कार्रवाई की जाएगी और जो दोशी होगा उसके खिलाफ कानूनी कार्रवाई होगी।
गरीब हूं, बस पैसे मिल जाए: हरजीत
इससंबंधी हरजीत सिंह, जो भागू रोड पर साइकल रिपेयर का काम करता है, ने कहा कि वह बहुत गरीब आदमी है और उसने मेहनत से पैसे जोड़े हैं। उसको पैसे ही वापिस मिल जाए, वह कोई कार्रवाई नहीं करवाना चाहता और अगर पैसे नहीं मिलते तो वह इसकी गहराई से जांच करवाने की मांग करेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva